# bramm
## Brezhoneg
### Etimologiezh

    Meneget er C'hatolikon
    Da geñveriañ gant ar gerioù bram en kembraeg hag en kernevveureg, broim en iwerzhoneg

### Anv-kadarn

bramm /ˈbrãmː/ gourel (furm vihanaat : brammig, liester : brammoù)
* Gaz eus ar bouzelloù a zeu er-maez eus ar c'horf dre ar fraezh gant trouz
** Hag i da gaout ar roñfl kozh, ha Yann ha mont ha darc'haouiñ un taol bazh houarn gantañ diwar e benn, hag e lazhañ hep na reas zoken na bramm na klemmadenn. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 84.)
** Ar paotr koz e-nevoa laosket eur pez bramm. — (Jules Gros, Le trésor du breton parlé Deuxième Partie, 1970, p. 315.)
** "[...], ken sur evel ez on sur n'hell ket ur bramm drailhañ din toull ma revr... [...]." — (Ernest ar Barzhig, Minna ha danevelloù all..., Mouladurioù Hor Yezh, 1988, p. 107.)

#### Gerioù heñvelster

* fraskell

#### Gerioù kar dre o ster

* louf

#### Deveradoù

* brammadeg
* brammadenn
* brammañ, brammat
* brammellat
* brammer

#### Gerioù kevrennek

* bramm-jav
* brammsac'h
* toull ar bramm : an toull-revr
* Kervramm
* Milin Brammoù

#### Troioù-lavar

* evit kement bramm zo tout : evit an disterañ abeg
* leuskel e vramm diwezhañ
* na dalvezout ur bramm
* na ober na bramm na klemmadenn

#### Troiennoù keñveriañ

* bezañ ken diaes d'ober ha delc'her ur bramm war beg un ibil : bezañ diaes-tre da ober

#### Divinadelloù

* FULUP. — [...]. D'in-me bremañ da welout hag-heñ eo lemm ho spered : Piou a varv en eur gana ? [...]. HERRI. — Eur bramm, Monig, goût ' ouzoc'h rez-mat ! — (Jarl Priel, Ar Vatez vihan, Sav niv. 29, Diskar-amzer 1944, p. 17.)

#### Krennlavarioù

* Al louf a ra c'hwez hag ar bramm a ra mez. — (Jules Gros, Le trésor du breton parlé Troisième Partie, 1974, p. 310.)
* A deu war an douar hep kroc'hen hag a varv en ur ganañ ? — Ur bramm. — (Jules Gros, Le trésor du breton parlé Troisième Partie, 1974, p. 329.)

#### Troidigezhioù

* alamaneg : Furz
* esperanteg : furzo
* galleg : pet
* kembraeg : bram
* kerneveureg : bram
* saozneg : fart